google/wiki40b huggingface dataset:
Romanias kroneorden

Romanias kroneorden (rumensk: Ordinul Coroana României) er en rumensk orden innstiftet 14. mars 1881 av kong Carol I til belønning av fremragende fortjenester av Romania. Landet gikk samme år fra å være et fyrstedømme til å bli et kongedømme og ordenen ble innstiftet samme dag som nasjonalforsamlingen vedtok å gjøre Carol I til konge. I 1938 ble ordenen delt i en sivil og en militær avdeling. Ordenen ble tildelt som en rumensk statsorden så lenge landet var et monarki. Da kongedømmet falt i 1947 gikk ordenen over til å bli en husorden innen den rumenske kongefamilie av Huset Hohenzollern-Sigmaringen.

Insignier

Ordenstegnet for Romanias kroneorden besto av et hvitkantet rødt malteserkors. Midtmedaljongen er rød med hvit bord og bar inntil 1932 i midten en kongekrone i gull. I korsvinklene var Carol Is monogram satt. Kongekronen og monogrammet byttet i 1932 plass. Borden har innskriften «PRIN NOI INSINE» (for oss selv) og «14. MARTIE 1881», datoen for ordenens innstiftelse. Reversen har datoen for Carols kroning, «10 MAIU», i midten omgitt av årstallene «1866 ✱ 1877 ✱ 1881 ✱». I 1866 ble det forente fyrstedømmet Romania til under den tyske prins Karl av Hohenzollern-Sigmaringen. Romania erklærte i 1877 full uavhengighet fra Det osmanske riket. 1881 er året da ble landet et kongedømme og er samtidig ordenens innstiftelsesår. Fra 1932 var ordenskorset opphengt i båndet i et element utformet som en krone.  
Ordensbåndet var først blått med kantstriper i sølv, men fra 1932 ble det endret til blått med en midtstripe i sølv.  
Ordensstjernen er i sølv og har åtte grupper av stråler. Stjernen for storkors har hele ordenskorset i midten, mens stjernen for storoffiserer kun har midtmedaljongen.  
Ordenen ble fra 1938 tildelt med sverd til militære og ordenstegnene ble utstyrt i henhold til dette med korslagte sverd bak korset, men over monogrammene.

Tildeling

Romanias kroneorden ble i hovedsak tildelt militæroffiserer og statstjenestemenn. Den ble også tildelt utlendinger.
Finkarby

Finkarby er et tettsted i Nykvarn kommune i Stockholms län i landskapet Södermanland i Sverige. I 2010 hadde tettstedet 214 innbyggere.
VIP Scandinavia

VIP Scandinavia (opprinnelig Media Vision) var et norsk investeringsselskap innen massemedia. Det ble grunnlagt i 1981 av Tomm Berntsen og Randolf Lie, og satset opprinnelig på oppkjøp av rettigheter til videofilmer. Selskapet hadde blant annet rettighetene til serien Dallas. Efterhvert forsøkte det å utvide sine forretningsområder til blant annet trykkmedia, men ble i 1987 slått konkurs med en gjeld på 200 millioner kroner. I kjølvannet av konkursen ble det blant annet avslørt at selskapet hadde hatt svært mangelfulle regnskapsrutiner. Den fikk et rettslig efterspill, og eierne ble dømt til betingede fengselsstraffer.
Både selskapets administrerende direktør Christian Thommessen og VIP Scandinavias vekst og fall er i eftertid blitt betegnet som symboler på 1980-tallets «jappetid».
Naturpark Rusenski Lom

Naturpark Rusenski Lom er en av Bulgarias elleve naturparker og befinner seg i Ruse oblast, sørøst for byen Ruse. Parken omfatter en canyon-formet dal som gjennomskjæres bl.a. av elven Rusenski Lom, Donaus siste sideelv på høyre side. Parken fikk rettslig vern som naturpark i 1970 og dekker i overkant av tre kvadratkilometer.

Geografi

Naturparken Rusenski Lom avgrenses av seks landsbyer: Ivanovo, Koshov, Tsjerven, Svalenik og Pisanets. I nærheten finnes også landsbyene Vetovo og Tabasjka. Landsbyene har en befolkning på tilsammen ca. 6000 innbyggere. Næringsgrunnlaget er landbruk med sau- og fedrift, men også honningproduksjon og fruktdyrking. Gjennomsnittsalderen til den fastboende befolkningen er relativt høy, over 50 år (2008). En del av husene i landsbyen eies av folk i byene og brukes i helger og ferier fra april til november. 
De øvrige elvene i parken er fra øst Beli Lom som møtes av Malki Lom ved Nissovo. Når Tsjerni Lom treffer Beli Lom like nordøst for Ivanovo, oppstår Rusenski Lom ved 43°41′45″N 26°1′43″Ø

Flora

Parkens flora teller 877 arter (23 % av Bulgarias flora) og blant disse er 30 balkanske og en bulgarsk endemisk plante. Et slag av kongslysslekten (Verbascum dieckianum) finnes i Bulgaria bare i Rusenski Lom. Videre er det i dalen funnet en plante av murerslekten, Potentilla emili-popvii som forøvrig forekommer meget sjeldent i de nordøstlige deler av Bulgaria og langs kysten av Svartehavet. Liljen Fritillaria orientalis (engelsk: Siberian Calf-breeder) ble i 1997 funnet for første gang i dalen og i Bulgaria for øvrig. De 150 individer som er funnet her, er de eneste kjente på Balkanhalvøya. Blant orkideene i dalen er Himantoglossum caprinum (engelsk: Balkan Lizard Orchid) den mest sjeldne.

Fauna

Skorpioner og skolopendere er de mest interessante blant de virvelløse dyrene. 
I elven finnes 22 slag fisk såvel som kreps, snegler og muslinger. Videre finnes ti slag amfibier hvorav fem er vernet. På terrassene langs elven finnes scheltopusik blant glasslangene og dessuten østlig smaragdfirfisle (lacerta viridis).
Det er registret 192 fuglearter i naturparken, hvorav 124 i hekkeperioden. Parken er registrert av BirdLife International på listen over Important Bird Areas (IBA) i Bulgaria. 
De mest kjente dyreartene er rev, europeisk villkatt, villsvin og ulv.

Kultur

De viktigste kulturminnene innenfor grensen til naturparken er middelalderbyen Tsjerven og klippekirkene i Ivanovo, den siste på UNESCOs liste over verdensarven. Like utenfor naturparken, i retning av byen Ruse finnes Basarbovski kloster, det eneste klippeklosteret som er i bruk i Bulgaria.
Skytterprinsesse

Skytterprinsesse er tittelen beste kvinnelige skytter i mesterskapet i seniorklassene på Landsskytterstevnet får dersom vinneren av stevnet er en mann.
Gullfjærtrupial

Utbredelse

Den forekommer i Brasil, Guyana og Venezuela.
Franz von Sales Maria Doppelbauer

Utdannelse

Han var juniorseminarist i Linz i årene 1856–65 og fortsatte på presteseminaret i byen fra 1865 til 1869.

Prest

Prestevielsen fulgte den 26. juli 1868. Han arbeidet først på presteseminaret, men ble i 1876 kooperator (hjelpeprest) i forstaden  Steyr. Der utviklet han en særlig interesse for sjelesorgen blant industriarbeiderne. Her ble grunnlaget lagt for et sosialt engasjement han senere skulle videreutvikle som biskop. 
Det var også her han ble interessert i å fremme den katolske presse. Han kom inn i redaksjonen for avisen «Steyrer Zeitung» (grunnlagt 1876), og ble samme år sendt til Roma der han studerte kirkerett og ble viserektor ved det østerrikske kolleg Santa Maria dell'Anima. Han tok to juridiske doktorgrader i Roma, og vendte deretter tilbake til Linz.
Biskop Franz Josef Rudiger ville helst ha Doppelbauer til sin etterfølger, men i stedet ble det en annen og Doppelbauer ble så raskt sendt tilbake til Roma der han var rektor ved Anima. Han rakk å grunnlegge en skole for tyskspråklige barn i Roma før han den 17. desember 1888 ble nominert av keiseren til biskop av Linz etter biskop Ernest Maria Müllers tidlige død.

Biskop

Han ble bispeviet i kapellet i Santa Maria dell'Anima den 10. mars 1889 av kardinal Serafino Vannutelli, og ble intronisert i den ennå ufullendede nye domkirken i Linz den 5. mai samme år.
Noe som opptok Doppelbauers interesse over all måte, var prestekall. Han grunnla to nye juniorseminarer og utvidet presteseminaret. Videre arbeidet han med å utvikle den katolske presse, særlig i lys av det press som ble utøvet mot den katolske tro fra borgerlig-progressivt liberalt hold.
Franz Maria Doppelbauer var også medlem av Oberösterreichischer Landtag fra 1889 til 1908.
Early One Morning

Early One Morning er en sang skrevet av Roger Whittaker som ble spilte inn og gitt ut på albumet Let Me Touch Your Mind i 1972. Sangen ble også gitt ut på b-siden av singelen With a Little Help from My Friends i 1973. Sangen kom på 47.-plass på R&B-lista.
Jean Negulesco

Biografi

Jean Negulescu  ble født 26. februar 1900 i Craiova i Romania. Han studerte ved Carol I High School. I 1915 flyttet han til Wien, og i 1919 flyttet han til București, der han jobbet som maler. Senere ble han en scenedekoratør i Paris. I 1927 reiste han til New York for å stille ut maleriene sine, og valgte deretter å bosette seg der.
I 1934 begynte Negulesco å jobbe i filmindustien, først innen sketsjer, deretter som assisterende filmprodusent og assisterende regissør. På slutten av 1930-tallet ble han filmregissør og manusforfatter. Han ble lagt merke til etter å ha regissert en rekke kortfilmer for Warner Bros., spesielt en serie med bandfilmer som hadde uvanlige kameravinkler og dramatisk skygge- og siluettbruk. 
Den første spillefilmen som Negulesco regisserte var Singapore Woman i 1941. I 1949 ble han nominert til Oscar for beste regi og Gulløven på Filmfestivalen i Venezia for Johnny Belinda. I 1952 ble han igjen nominert til Gulløven for Phone Call from a Stranger. I 1953 regisserte han Gift med en millionær, med Lauren Bacall, Betty Grable og Marilyn Monroe i hovedrollene. Filmen Det beste av alt, som han regisserte i 1959, ble senere kåret til en av tidenes 50. største kultfilmer av Entertainment Weekly.
Fra slutten av 1960-tallet bodde Negulesco og hans kone, Dusty Anderson, i Marbella i Spania. Den 18. juli 1993 døde han av hjertesvikt.
Nesbrygga

Nesbrygga er et tettbygd strøk og en grunnkrets øst på Nøtterøy i Færder kommune. Det ligger langs vannet, og Nesbryggsundet skiller det fra øya Føynland i nordøst. Rett sør for Nesbrygga ligger stedet Duken, mens øya Barneskjær befinner seg i sørøst. Det er også kort vei til Hjemseng i nordvest. Grunnkretsen har 931 innbyggere (2010).
Bebyggelsen består stort sett av eneboliger.
Nøtterøy Idrettsforening holder til på Nesbrygga, og Nesskogen idrettspark ligger her. Nesbrygga hadde tidligere også en marina, som nå er omgjort til fritidsbebyggelse.
Tomoaki Kuno

Karriere

Tomoaki Kuno startet sin profesjonelle karriere i Kawasaki Frontale i 1996.
Shayan

Shayan er et navn som stammer det opprinnelig fra Iran.  I Norge er det 55 personer med Shayan som fornavn.
Sulcommata

Utseende

Middelsstore, avlange, oransjerøde og svarte trebukker. Antennene er svarte, rundt to tredjedeler så lange som kroppen, litt utvidete mot spissen. Hodet er svart. Pronotum er rundet, rødt eller svart, omtrent så langt som bredt. Dekkvingene er røde med svart spiss, jevnbrede. Beina er svarte, nokså lange og tynne, lårene litt fortykkede.

Utbredelse

Slekten er kjent fra Fransk Guyana.
George Herbert

Bakgrunn

George Herbertvar født inn i en rik og kunstinteressert familie. Han fikk en god utdannelse som førte til at han i 1609 ble tatt inn som student ved Trinity College ved University of Cambridge hvor han utmerket seg i språk, retorikk, og musikk. 
Hans hensikt var å bli prest, men da han ble universitets offentlige taler, fikk han oppmerksomhet hos kong Jakob I, og kan ha sett for seg en framtidig politisk karriere.

Karriere

I 1624 og kortvarig i 1625 satt han i parlamentet. Da kongen døde i mars 1625 ble hans interesse for et presteembete belønnet. 
Prest: I midten av 1630-årene oppga han således sine sekulære interesser og tilbrakte resten av livet som sogneprest i det lille prestegjeldet Fugglestone St Peter med landsbyen Bemerton i nærheten av Salisbury. Han var kjent for sin omsorg for sin menighet, kom til de som var syke og skaffet mat og klær for de trengende. Poeten Henry Vaughan beskrev ham som «en strålende helgen og profet». Han ble aldri noen rik mann, og døde tidlig i en alder av kun 39 år av tæring.
Dikter: Gjennom hele livet skrev han religiøse dikt preget av et presist språk, metrisk allsidighet, og oppfinnsom bruk av litterære bilder eller som typisk for de engelske metafysiske poetene, svært detaljerte billedbruk og særegne sammenligninger. Poeten Charles Cotton beskrev ham som «sjel komponert av harmonier». 
En del av hans dikt har blitt satt musikk til og blitt populære salmer, blant annet «King of Glory, King of Peace» (Praise): «Let All the World in Every Corner Sing» (Antiphon) og «Teach me, my God and King» (The Elixir). Herberts første biograf, Izaak Walton, skrev at han komponerte «slike salmer og hymner at han og englene nå synger i himmelen.»
Lagtingsvalget på Færøyene 1908

Lagtingsvalget på Færøyene 1908 ble avholdt 2. februar 1908.
Madhepura (distrikt)

Demografi

Ved folketellingen i 2011 var det 1 994 618 innbyggere i distriktet, mot 1 526 646 i 2001. Den urbane befolkningen utgjør 4,42 % av befolkningen.
Barn i alderen 0 til 6 år utgjorde 19,93 % i 2011 mot 21,64 % i 2001. Antallet jenter i den alderen per tusen gutter er 923 i 2011 mot 927 i 2001.
Åvik

Åvik er en liten havn i Lindesnes kommune i Vest-Agder. Utenfor Åvik, skilt ved et sund, ligger Svinør.
Wallingford

Historie

På grunn av byens strategiske beliggenhet ved et vadested har den vært befestet siden angelsaksisk tid eller tidligere. Den tilhørte kongeriket Wessex, og var der en viktig by med rett til å slå egen mynt. Ettersom borgerne i 1066 lot Vilhelm Erobreren krysse elven uten å gjøre motstand, fikk de spesielle privilegier av normannerne.
I november 1153 ble Wallingfordtraktaten signert i byen. Dermed endte borgerkrigen som hadde brutt ut etter Henrik Is død. Året etter gav Henrik II byen et kongelig charter, og den ble dermed en av de første byene i England som mottok et slikt, før eksempelvis London.
Walingford slott var kongelig residens inntil 1349, da svartedauden rammet området hardt. Det begynte å forfalle, og under den engelske borgerkrigen ble det brukt som festningsverk av rojalistene. De var beleiret der i 65 dager, og festningen var det siste rojalistiske forsvarsverk i regionen som falt. Oliver Cromwell beordret fullstendig ødeleggelse av slottet, og det er nå bare ubetydelige ruiner igjen.
62. strategiske missildivisjon

62. strategiske missildivisjon er en divisjon under 33. strategiske rakettarmé, i de russiske strategiske raketttyrkene. De har base i Solnetsjnyj nær Uzjur i Krasnojarsk kraj.
Divisjonen var satt opp 25. juli 1964 med oberst Vasilij Trofimovitsj Kuts som sjef.

Våpen

Divisjonen er bestykket med den tunge RS-28 Sarmat fra silo.
GRU

Hoveddirektoratet i Generalstaben (russisk: Гла́вное управле́ние,forkortet: GU) - tidligere GRU (russisk ГРУ, akronym av Гла́вное Разве́дывательное Управле́ние, Glavnoje Razvedyvatelnoje Upravlenije (norsk: «Hoveddirektorat for etterretningstjenesten») var Sovjetunionens og fram til 2017 Russlands militære etterretningstjeneste og rapporterer til Generalstaben (Russland) og forsvarsminister. Fra 2017 heter det bare «Hoveddirektoratet i Generalstaben» (russisk: Гла́вное управле́ние,forkortet: GU). De fleste, også de fleste russere, benytter likevel fremdeles den gamle betegnelsen «GRU».

Historie

GRU ble opprettet i 1918 av Lenin for å ta hånd om all militær etterretning. Det opererte gjennom underavdelinger over hele verden, blant annet i signaletterretningsstasjonen på Cuba og i det tidligere Sovjetunionen, særlig i Litauen og Latvia. Videre hadde GRU plassert offiserer i de fleste sovjetiske ambassader, og disse hadde ansvar for innsamling av etterretningsmateriale og samarbeid med, eventuelt motarbeidelse av, de lokale etterretningstjenestene.
Leggskinne

Leggskinne er en type rustning eller beskyttelse for skinnbeinet. Fordi skinnbeinet ligger rett under huden, er leggen svært ømtålelig for slag og skader. Allerede i antikken ble det utviklet rustningsdeler for å beskytte leggen, siden et velykket angrep på leggen ikke bare satte denne kropsdelen ut av funksjon, men også hindret den skadde i å bevege seg i det hele tatt. Ofte vil leggskinnen inkludere en knekopp, slik at hele beinet fra nedre del av låret og ned til vristen er beskyttet. For fulle rustninger med separat knekopp er en kortere leggskinne som bare beskytter selve leggen vanlig. Slike korte leggskinner benyttes også i fotball.
Leggskinner består gjerne av et hardt lag ytterst og en mykere fóring av filt eller liknende på innsiden. Antikke leggskinner var oftest hamret ut av bronse eller messing, i middelalderen ble det vanligere å bruke jern. Moderne leggskinner er gjerne til bruk i idrett der det kan gå hardt for seg, slik som ishockey, og er gjerne laget av slagfast plast.
Aspidimorpha

Utseende

Middelsstore, brede, gjerne brokete fargede skjoldbiller. Kroppen er dekket av pronotum og dekkvinger som danner et skjold, dette er hvelvet og ikke så flatt som hos mange andre skjoldbiller. Hodet er lite, antennene tynne og rundt halvparten så lange som kroppen, som er oval. Pronotum er noe rundet, beina forholdsvis korte.

Levevis

Både larver og voksne lever på planter og eter fra dem. Denne gruppen lever for det meste på bananplanter, bambus og planter i ingefærfamilien.

Utbredelse

Gruppen er utbredt i Afrika og Asia.
Nidvise

En nidvise er en vise med ærekrenkende innhold, skrevet og spredt for å håne den eller det visen handler om.
Dyna fyr

Historie

Skjæret ble overdratt fra den norske stat til Christiania Havnevæsen med formålet å bygge et fyrtårn i 1873. Fyrbygningen ble oppført i 1874. Den første tiden var fyret utstyrt med et fast, hvitt lys og en tåkeklokke. I 1928 ble fyrlyset elektrisk og klokken ble erstattet med en nautofon. Hele fyret ble automatisert i 1956 og samtidig ble fyrvokterstillingen inndratt. Senere ble huset overlatt til Oslo Froskemannskole og de fikk i oppdrag å vedlikeholde bygningsmassen. Siden 1992 har fyret vært brukt til selskapslokaler og restaurantdrift i regi av Fursetgruppen restaurant group.
Shalom

Shalom er et hebraisk ord som vanligvis oversettes med «fred». Ordet brukes som hilsen, da i betydningen fred være med deg eller måtte du ha det vel. Shalom kan også oversettes med velvære, trygghet, harmoni eller vennskap.
Jiddisk bruker tilsvarende ordet sholem med trykk på første stavelse, og hilsenen sholem aleikum (som besvares aleikum sholem) som betyr fred være med deg.
Det tilsvarende ordet på arabisk er salaam, på etiopiske språk sälam, og på det utdødde språket akkadisk sulmu.
De fynske alper

De fynske alper er et bakkedrag på den danske øya Fyn. Området ligger syd på øya, mellom Jordløse og Arreskov Sø nord for Faaborg.
Høydedraget ble dannet i siste istid. Store deler av området er over 100 moh., med 128 meter høye Trebjerg som det høyeste punkt.
UNEF I

Operasjonen

Styrken opererte først ved Suezkanalen og på Sinaihalvøya. Britiske og franske styrker trakk seg ut av kanalsonen innen 22. desember 1956. Den israelske tilbaketrekkingen var fullført 8. mars 1957. Deretter var UNEF I utplassert på egyptisk side langs grensen til Israel og på Gazastripen. 
Etter at tilbaketrekkingen fra Sinaihalvøya var fullført, ble UNEF Is virksomhet konsentrert på grensen mellom Egypt og Israel og langs demarkasjonslinjen mellom Gazastripen og Israel. Det var utplassert tett med vaktposter langs demarkasjonslinjen. Videre hadde UNEF I en serie mer spredte poster langs grensen mellom Egypt og Israel, samt andre stder, som i Sharm el-Sheikh.
UNEF Is hovedkvarter lå ved Gaza by på Gazastripen.
I 1967 erklærte Egypts regjering at den ikke lenger godtok FN-soldatenes tilstedeværelse og UNEF I ble trukket ut i mai-juni 1967. FN-soldatene var ennå ikke ute da seksdagerskrigen startet. De ble rammet av krigshandlingene og led tap.

Styrke

På det meste, i februar 1957, hadde UNEF I 6 073 soldater utplassert. Antallet ble redusert og da styrken ble trukket ut i juni 1967, besto den av 3 378 mann.
Ti land bidro med soldater til UNEF I: Brasil, Canada, Colombia, Danmark, Finland, India, Indonesia, Jugoslavia, Norge og Sverige.

Norsk bidrag

Norge deltok, sammen med Danmark, med mannskaper i DANOR-bataljonen fra november 1956 til juni 1967. I tillegg stilte Norge til disposisjon et sanitetskompani med feltsykehus som den første tiden opererte i telt utenfor Gaza by. Om lag 11 000 mann gjorde tjeneste i UNEF I (DANOR I-XXI og NORMEDCOY). Ni nordmenn mistet livet i denne tjenesten.
Daniel Ek

Bakgrunn og aktiviteter

Daniel Ek vokste opp i Rågsved i Stockholm med sin enslige mor og startet allerede i grunnskolen å utvikle sin kunnskap innen IT og blant annet etablere bedrifter for å lage billigere hjemmesider for forskjellige næringsvirksomheter med sine kamerater som ansatte. I 1999, 16 år gammel, søkte han arbeid på det da nesten helt nyetablerte Google. Da han fikk til svar «kom tilbake når du har tatt en høyere eksamen» bestemte han seg i frustrasjon for å i stedet konkurrere med dem og skape en egen, enda bedre søkemotor. Da han ikke selv lyktes løse denne overveldende oppgaven, la han ut sitt ferdige grunnleggende arbeid på Internett og tilbød andre å via åpen kildekode bidra til å fullføre et sluttresultat (som senere kom å gå inn i systemet for Yahoo Finance).
Hal C Weaver kraftverk

Hal C Weaver kraftverk er et varmekraftverk i byen Austin i Texas, USA. Anlegget har en installert produksjonskapasitet på 110 MW, fordelt på 2 blokker. Operatør er University of Texas. Utstyret er vesentlig levert av Siemens. Anlegget leverer fjernvarme til universitetet.
Kraftverket ble utbygd omkring årene 1933–2003. Brenselkilden er naturgass og fyringsolje.
Pelle Sandstrak

Biografi

Sandstrak vokste opp i Overhalla. Han hadde vansker på skolen på grunn av utagerende oppførsel, og utviklet tidlig tvangslidelser i tillegg til Tourette. Foreldrene identifiserte tidlig sykdommen som Tourettes syndrom, men fikk ikke stilt diagnosen og fikk dermed ikke nødvendig hjelp. Sandstrak flyttet til Oslo, der tvangslidelsene utviklet seg videre og isolerte ham fra andre. På et tidspunkt ble han tilbudt amfetamin, og begynte med selvmedisinering. På vei inn i en kriminell løpebane ble han arrestert, og mens han satt i varetekt klarte han å komme i kontakt med en svensk ekspert på Tourettes syndrom. Dermed begynte en seks år lang behandling for tvangslidelser. Gjennom kognitiv atferdsterapi fikk han bukt med disse, og han lærte seg å leve med Tourette.
Sandstrak begynte å regissere sine egne stykker på 90-tallet. Han er også kunstnerisk leder for teater- og filmkonstellationen Barton Fink-gruppen og har de siste åra turnert med foredrags-forestillingen Mr. Tourette och jag både i Skandinavia og Nord-Amerika.
Clubiona comta

Utseende

Clubiona comta er en middelsstor, noe avlang edderkopp. Kroppen er todelt i en bakkropp (abdomen) og en forkropp (prosoma eller cephalothorax). De åtte øynene er omtrent jevnstore og ordnet i to tverr-rekker.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

De bygger ikke fangstnett, men jakter ute i det fri, vanligvis om natten. De bygger seg et sekk- eller rørformet skjulested av edderkoppsilke under steiner, mellom død vegetasjon eller lignende steder. Hunnene lager et reir av gress og blader, holdt sammen med silkespinn. Her legger den eggene sine.
Mount Kisco (New York)

Mount Kisco er en liten by i Westchester County direkte nord for New York City i USA. Folketallet var 10 877 ved folketellingen i 2010.

Historie

Stedet nevnes første gang i 1700. Navnet kommer fra et ord på indianerspråket munsee, asiiskuw. som betyr «slam».

Geografi og klima

Ifølge United States Census Bureau har byen et samlet areal på 8.1 km², alt av dette på land.
Mount Kisco ligger i sonen for fuktig kontinentalklima, og har derfor fire distinkte årstider. Vinteren er kald, sommeren er varm og fuktig, og våren og høsten er kjølige til milde.
IBM Basic Programming Support/360

IBM Basic Programming Support/360 (BPS), også kalt BPS/360, opprinnelig kalt Special Support, er et operativsystem som ble lansert av IBM på stormaskinene IBM System/360. Minimumskravet til BPS var 8 Kb RAM.
Det var et av fire operativsystemer som ble utviklet av IBM General Products Division i Endicott, New York for å dekke et behov hos de minste modellene til IBM System/360 som OS/360 ikke var istand til å dekke på en adekvat måte.